Балык-Суу бор кени
Балык-Суу бор кени - Чүй облусунун Кемин районунда, Шабдан кыштагынан 4 км түндүктө, деңиз деңгээлинен 1700-2000 м бийиктикте. 1960-ж. геологиялык съёмка иштерин жүргүзгөндө табылган. Пайдалуу тек болуп 3,54% бордун үч кычкылын кармаган турмалинит эсептелинет. Анын таралышынын аянты 0,4 км2. Технологиялык изилдөөдөн бордун үч кычкылы жакшы бөлүнүп алынары аныкталган. Кенди жерсемирткич катары изилдөө жана геологиялык чалгындоо иштерин жүргүзүү сунуш кылынган. Бордун үч кычкылынын кени боюнча болжолдуу ресурсу 1 млн т.

Колдонулган адабияттар
 Кыргызстандын кен байлыгы: Энциклопедиялык окуу куралы/Мамлекеттик тил жана энциклопедия борбору. Бишкек – 2004, ISBN 9967-14-009-7
 «Кыргызстан». Улуттук энциклопедия: 2-том. Башкы редактору Асанов Ү. А. К 97. Б.: Мамлекеттик тил жана энциклопедия борбору, 2007. 808 бет, илл. ISBN 978 9967-14-055-4

Кемин району
Кыргызстандын кен байлыктары